b"\n_START_ARTICLE_\nNumismaatika\n_START_PARAGRAPH_\nNumismaatika on ajalooteaduse haru, mis uurib vanu m\xc3\xbcnte ja medaleid ning nende kaudu ka ajalugu. S\xc3\xb5na 'numismaatika' tuleb kreekakeelsest s\xc3\xb5nast \xce\xbd\xcf\x8c\xce\xbc\xce\xb9\xcf\x83\xce\xbc\xce\xb1 nomisma, mis t\xc3\xa4hendab m\xc3\xbcnti._NEWLINE_Numismaatikaks nimetatakse ka m\xc3\xbcntide kollektsioneerimist kui hobi, selle harrastajat kutsutakse numismaatikuks.\n_START_SECTION_\nNumismaatika kui teadus\n_START_PARAGRAPH_\nNumismaatika kui teadus vaatleb m\xc3\xbcnte kui ajalooallikat - m\xc3\xbcntidel on tihti j\xc3\xa4\xc3\xa4dvustatud poliitilist ja kultuurilist informatsiooni. M\xc3\xbcntide kaal ja t\xc3\xb6\xc3\xb6tlus aga annavad informatsiooni metallurgia tasemest ning kasutusel olnud kaalu- ning rahas\xc3\xbcsteemi kohta. M\xc3\xbcndid aitavad ka dateerida teisi leide ning kindlaks teha kaubanduslikke suhteid eri piirkondade vahel.\n_START_SECTION_\nNumismaatika kui hobi\n_START_PARAGRAPH_\nSeda, et m\xc3\xbcntide kollektsioneerimine on v\xc3\xa4ga vana hobi, saab j\xc3\xa4reldada mitmetest m\xc3\xbcndileidudest, milles on olnud palju erinevaid \xc3\xbcksikuid m\xc3\xbcnte. Tavalistes m\xc3\xbcndileidudes on valdavalt sama t\xc3\xbc\xc3\xbcpi m\xc3\xbcndid."